CELEX: E2017P0005
Language: bg
Date: 2017-06-12 00:00:00
Title: Молба за консултативно становище от Съда на ЕАСТ, подадена от Hæstiréttur Íslands на 12 юни 2017 г., по дело Merck Sharp &amp; Dohme Corp. срещу исландското патентно ведомство (Einkaleyfastofan) (Дело E-5/17)

12.10.2017   
            
            
               BG
            
            
               Официален вестник на Европейския съюз
            
            
               C 341/5
            
         Молба за консултативно становище от Съда на ЕАСТ, подадена от Hæstiréttur Íslands на 12 юни 2017 г., по дело Merck Sharp & Dohme Corp. срещу исландското патентно ведомство (Einkaleyfastofan)
   (Дело E-5/17)
   (2017/C 341/06)
   С писмо от 12 юни 2017 г., получено в деловодството на Съда на 15 юни 2017 г., към съда на ЕАСТ бе отправена молба от Hæstiréttur Íslands (Върховен съд на Исландия) за консултативно становище по дело Merck Sharp & Dohme Corp. срещу исландското патентно ведомство (Einkaleyfastofan) по следните въпроси:
   Като се има предвид фактът, че Регламент (ЕО) № 1901/2006 и Регламент (ЕО) № 469/2009 не са включени в Споразумението за Европейското икономическо пространство, може ли да бъде издаден сертификат за допълнителна закрила съгласно Регламент (ЕИО) № 1768/92 за лекарствен продукт, ако периодът от време, който е изтекъл от датата на подаване на заявката за основен патент до датата на първото разрешително за пускане на продукта на пазара в Европейското икономическо пространство, е под пет години?